ཆུ་ཆེན་གྱེན་དུ་མི་ཟློག་པ་དང་།མེ་ལྕེ་ཐུར་དུ་འབར་མི་སྲིད་པའི་དཔེ་ལྟར།བྲེ་སར་འབྲོང་གི་རང་གཤིས་ཁུར་བའི་བོད་པ་དང་གཡོ་ཅན་ཝ་མོའི་ངང་ཚུལ་འཛིན་པའི་དགྱ་ནག་གཉིས་མཉམ་དུ་གནས་འདོད་པ་ནི་དཔེར་མི་སྲིད་པ་ཞིག་རེད།འདི་ནི་ལོ་རྒྱུས་བརྒྱ་ཡི་བདེན་གཏམ་དང་རིག་པ་སྟོང་གི་དཔྱོད་ལམ་ན་ལག་མཐིལ་གྱི་སྐྱུ་རུ་ར་ལྟར་གསལ་ལྷང་ངེར་མཐོང་ཐུབ།མིག་གིས་དམར་རྗེན་རྗེན་མཐོང་བཞིན་དུ་སྦྲུལ་ཚང་དུ་འཛུལ་ནས་མྱི་རབས་རྗེས་མའི་ལས་དབང་དམར་གསོད་གཏོང་བའི་དབང་ཚད་ཅིག་ང་ཚོར་ནམ་ཡང་མེད་ཐལ།དམར་པོ་གཞུང་གིས་རྒྱ་སྟག་གི་མཆེ་གཙིགས་ལྟར་རྣོ་བའི་ཧམ་སེམས་ཀྱིས་བདག་གི་ཤ་དང་རུས་རྒྱུད་གཅིག་པའི་སྤུན་ཟླ་ཚོའི་སྙིང་རྩེ་གཤགས་དུས་འུ་ཚོས་འབོད་སྐད་གསལ་བོ་རེ་འཛམ་གླིང་གི་ཡང་སྟེང་དུ་སྒྲོགས་པ་བདེན་ཀྱང་།བཅོས་འཛུམ་དང་གཡོ་ཟོལ་ཅན་ཚོ་ཁྱེད་ཅག་གི་མིག་མདུན་དུ་འཁོར་འོང་དུས་ཡོད་ཚད་ཀྱི་ཡོད་ཚད་ལ་བསམ་གཞིགས་གཏོང་མི་ཐུབ་པ་ནི་རྗེ་གུང་ཐང་ཚང་གིས་